Document ID: 32004R0574

32004R0574
L 090/15
SLUŽBENI LIST EUROPSKE UNIJE
23.02.2004.
UREDBA KOMISIJE (EZ) br. 574/2004
od 23. veljače 2004.
o izmjeni priloga I. i III. Uredbi (EZ) br. 2150/2002 Europskog parlamenta i Vijeća o statističkim podacima o otpadu
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 2150/2002 Europskog parlamenta i Vijeća od 25. studenoga 2002. o statističkim podacima o otpadu (1), a posebno njezin članak 1. stavak 5. i članak 6. točku (b),
budući da:
(1)
Komisija je na temelju članka 6. Uredbe (EZ) br. 2150/2002 dužna utvrditi postupke za provedbu te Uredbe.
(2)
Komisija može na temelju članka 6. točke (b) Uredbe (EZ) br. 2150/2002 prilagoditi specifikacije iz njezinih priloga.
(3)
Komisija je na temelju članka 1. stavka 5. Uredbe (EZ) br. 2150/2002 dužna utvrditi tablicu ekvivalenata između statističke nomenklature iz njezinog Priloga III. i popisa otpada uspostavljenog Odlukom Komisije 2000/532/EZ (2).
(4)
Uredbu (EZ) br. 2150/2002 stoga treba na odgovarajući način izmijeniti.
(5)
Mjere predviđene ovom Uredbom u skladu su s mišljenjem Odbora za statistički program uspostavljenog Odlukom Vijeća 89/382/EEZ, Euratom (3),
DONIJELA JE OVU UREDBU:
Članak 1.
Prilozi Uredbi (EZ) br. 2150/2002 mijenjaju se kako slijedi:
1.
Prilog I. Odjeljak 2. stavak 1. zamjenjuje se Prilogom I. ovoj Uredbi.
2.
Prilog III. zamjenjuje se Prilogom II. ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 23. veljače 2004.

Labels: 19
20